ai4bharat/Pralekha huggingface dataset:
ଶ୍ରମ ଓ ନିୟୋଜନ ମନ୍ତ୍ରଣାଳୟ
କୋଭିଡ-19 ମହାମାରୀ ସମୟରେ ଇପିଏଫ ସଦସ୍ୟତା ଦର 10% କୁ ହ୍ରାସ
• କର୍ମଚାରୀ ଓ ନିଯୁକ୍ତିଦାତାଙ୍କ ହାତରେ ଅଧିକ ନଗଦ ଉପଲବ୍ଧ କରାଇଲା ଇପିଏଫଓ
• ପିଏମଜିକେୱାଇ ଅନ୍ତର୍ଗତ ସୁବିଧା ନେଇଥିବା ସଂସ୍ଥା, ସରକାରୀ କ୍ଷେତ୍ର ଓ ପିଏସଇଗୁଡ଼ିକ ପୁରୁଣା 12% ହାରରେ ସଦସ୍ୟତା ପ୍ରାପ୍ତ କରିବେ
• ହ୍ରାସ ପାଇଥିବା ଦର ମେ, ଜୁନ ଏବଂ ଜୁଲାଇ 2020 ମାସ ପାଇଁ ଲାଗୁ ହେବ
କୋଭିଡ-19 ସ୍ଥିତିକୁ ଆଖି ଆଗରେ ରଖି ଇପିଏଫ ଏବଂ ଏମପି ଆଇନ, 1952 ଅନୁଯାୟୀ ନିଯୁକ୍ତିଦାତା ଏବଂ କର୍ମଚାରୀମାନଙ୍କୁ ସୁବିଧା ଦେବା ଲାଗି କର୍ମଚାରୀ ଭବିଷ୍ୟନିଧି ସଂଗଠନ  ପକ୍ଷରୁ ବିଭିନ୍ନ ପଦକ୍ଷେପ ଘୋଷଣା କରାଯାଇଛି।
ଆତ୍ମ ନିର୍ଭର ଭାରତ ପ୍ୟାକେଜ ଅନ୍ତର୍ଗତ ଭାରତ ସରକାରଙ୍କ ପକ୍ଷରୁ ଇପିଏଫ ଓ ଏମପି ଆଇନ, 1952 ଅନୁଯାୟୀ, ବାଧ୍ୟତାମୂଳକ ଇପିଏଫ ଯୋଗଦାନ ଦରକୁ 12% ରୁ 10%କୁ ହ୍ରାସ କରାଯାଇଛି । ଏ ସଂକ୍ରାନ୍ତ ବିଜ୍ଞପ୍ତି ଇପିଏଫଓ ୱେବସାଇଟରେ ଉପଲବ୍ଧ ରହିଛି।
କେନ୍ଦ୍ର ସରକାର ଏବଂ ରାଜ୍ୟ ସରକାରଙ୍କ ଅଧୀନରେ ଥିବା କୌଣସି ଉଦ୍ୟୋଗ କିମ୍ବା ପ୍ରତିଷ୍ଠାନ କ୍ଷେତ୍ରରେ ହ୍ରାସ ପାଇଥିବା ଏହି ଦର ଲାଗୁ ହେବ ନାହିଁ। ଏହି ପ୍ରତିଷ୍ଠାନଗୁଡ଼ିକ ମୂଳ ଦରମା ଓ ମହଙ୍ଗା ଭତ୍ତାର 12% ଯୋଗଦାନ ଜାରି ରଖିବେ।
ସେହିପରି ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା ଅନ୍ତର୍ଗତ ଲାଭ ନେଇଥିବା ସଂସ୍ଥାଗୁଡ଼ିକ ମଧ୍ୟ ଏହି ଦର ହ୍ରାସର ଲାଭପାଇବେ ନାହିଁ। କାରଣ ଏସବୁ ସଂସ୍ଥା ପାଇଁ ଉଭୟ ନିଯୁକ୍ତିଦାତା ଏବଂ କର୍ମଚାରୀଙ୍କ 12% ଲେଖାଏଁ ଯୋଗଦାନ ଭାର କେନ୍ଦ୍ର ସରକାର ସମ୍ପୂର୍ଣ୍ଣ ଭାବେ ବହନ କରିବେ। ଏହି ସୁବିଧା ତିନି ମାସ ପାଇଁ
ମୂଳ ଦରମା ଏବଂ ମହଙ୍ଗା ଭତ୍ତାରେ ଇପିଏଫ ଯୋଗଦାନ ଦରକୁ 12% ରୁ 10%କୁ ହ୍ରାସ ଫଳରେ 4.3 କୋଟି କର୍ମଚାରୀ/ସଦ୍ୟ ଓ 6.5 ଲକ୍ଷ ପ୍ରତିଷ୍ଠାନର ନିଯୁକ୍ତିଦାତା ଲାଭାନ୍ୱିତ ହେବେ। ସଙ୍କଟ ସମୟରେ ସେମାନଙ୍କ ନିକଟରେ ଅଧିକ ଅର୍ଥ ଉପଲବ୍ଧ ହୋଇପାରିବ। କର୍ମଚାରୀମାନେ ଅଧିକ ଦରମା ଘରକୁ ନେଇପାରିବେ। ନିଯୁକ୍ତଦାତାଙ୍କ ଚାପ ମଧ୍ୟ ହ୍ରାସ ପାଇବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବ୍ରିଟେନର ପରବର୍ତ୍ତୀ ପ୍ରଧାନମନ୍ତ୍ରୀ ଭାବେ ନିର୍ବାଚିତ ଲିଜ ଟ୍ରସଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବ୍ରିଟେନର ପରବର୍ତ୍ତୀ ପ୍ରଧାନମନ୍ତ୍ରୀ ଭାବେ ନିର୍ବାଚିତ ଲିଜ ଟ୍ରସଙ୍କୁ ଅଭିନନ୍ଦନ ଜଣାଇଛନ୍ତି । ନୂଆ ଭୂମିକା ଓ ଦାୟିତ୍ୱ ପାଇଁ ମଧ୍ୟ ଶ୍ରୀ ମୋଦୀ ତାଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ବ୍ରିଟେନର ପରବର୍ତ୍ତୀ ପ୍ରଧାନମନ୍ତ୍ରୀ ଭାବେ ନିର୍ବାଚିତ @trusslizଙ୍କୁ ଅଭିନନ୍ଦନ । ଆପଣଙ୍କ ନେତୃତ୍ୱରେ ଭାରତ- ବ୍ରିଟେନ ବ୍ୟାପକ ରଣନୈତିକ ଭାଗିଦାରୀ ଆହୁରି ସୁଦୃଢ ହେବ । ନୂଆ ଭୂମିକା ଓ ଦାୟିତ୍ୱ ପାଇଁ ଆପଣଙ୍କୁ ଶୁଭେଚ୍ଛା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାଶୀରେ ତାମିଲ ଅଭିନେତା ବିଶାଲଙ୍କ ଚମତ୍କାର ଅଭିଜ୍ଞତାକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାମିଲ ଅଭିନେତା ବିଶାଲ କାଶୀକୁ କରିଥିବା ପ୍ରଶଂସାରେ ସନ୍ତୋଷ ବ୍ୟକ୍ତ କରିଛନ୍ତି ।
ଅଭିନେତାଙ୍କ ଏକ ଟ୍ୱିଟର ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“କାଶୀରେ ଆପଣଙ୍କ ଅଭିଜ୍ଞତା ଚମତ୍କାର ହୋଇ ପାରିଥିବାରୁ ବେଶ ଖୁସି ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ବିଶ୍ୱର ବୃହତ ଟିକାକରଣ ଅଭିଯାନରେ ଭାରତରେ ପ୍ରାୟ ୩ କୋଟି ଟିକା ପ୍ରଦାନ କରାଗଲାଣି
ଗତ ୨୪ ଘଣ୍ଟାରେ ୧୫ ଲକ୍ଷରୁ ଅଧିକ ଡୋଜ୍ ଟିକା ଦିଆଯାଇଛି
ମହାରାଷ୍ଟ୍ର, କେରଳ, ପଞ୍ଜାବ, କର୍ଣ୍ଣାଟକ, ଗୁଜରାଟ, ତାମିଲନାଡ଼ୁ ଏବଂ ମଧ୍ୟପ୍ରଦେଶରେ ଦୈନିକ ନୂଆ ସଂକ୍ରମଣ ବୃଦ୍ଧି ପାଉଥିବା ଲକ୍ଷ୍ୟ କରାଯାଇଛି
ଭାରତରେ ବିଶ୍ୱର ବୃହତ ଟିକାକରଣ ଅଭିଯାନ ଚାଲିଛି । ଦେଶରେ ପ୍ରାୟ ୩ କୋଟି ଡୋଜ୍ ଟିକା ଦିଆଗଲାଣି । ଆଜି ସକାଳ ୭ଟା ସୁଦ୍ଧ ମିଳିଥିବା ତଥ୍ୟ ଅନୁଯାୟୀ, ୫,୧୦,୪୦୦ ସେସନରେ ମୋଟ ୨,୯୭,୩୮,୪୦୯ ଡୋଜ୍ ଟିକା ଦିଆଯାଇଛି ।
ଏହା ମଧ୍ୟରେ ଅଛି ୭୩,୪୭,୮୯୫ ଏଚସିଡବ୍ଲୁ , ୪୨,୯୫,୨୦୧ ଏଚସିଡବ୍ଲୁ , ୭୩,୩୨,୬୪୧ ଏଫଏଲଡବ୍ଲୁ , ୧୧,୩୫,୫୭୩ ଏଫଏଲଡବ୍ଲୁ , ୧୪,୪୦,୦୯୨ ଜଣ ୪୫ ବର୍ଷରୁ ଅଧିକ ବୟସର ରୋଗାକ୍ରାନ୍ତ ହିତାଧିକାରୀ  ଏବଂ ୬୦ ବର୍ଷରୁ ଅଧିକ ବୟସର ୮୧,୮୭,୦୦୭ ଜଣ ହିତାଧିକାରୀ ।
ଟିକାକରଣ ଅଭିଯାନର ୫୭ତମ ଦିବସ ରେ ୧୫ ଲକ୍ଷ ରୁ ଅଧିକ ଟିକା ଦିଆଯାଇଛି । ଏଥି ମଧ୍ୟରୁ ୨୪, ୦୮୬ ସେସନରେ ୧୨,୩୨,୧୩୧ ଜଣ ହିତାଧିକାରୀ ଙ୍କ ଟିକାକରଣ କରାଯାଇଛି ଏବଂ ୨,୮୭,୮୨୧ ଜଣ ଏଚସିଡବ୍ଲୁ ଓ ଏଫଏଲଡବ୍ଲୁ ଦ୍ୱିତୀୟ ଡୋଜ୍ ନେଇଛନ୍ତି ।
କେତେକ ରାଜ୍ୟରେ ଦୈନିକ କୋଭିଡ ସଂକ୍ରମଣ ବୃଦ୍ଧି ପାଉଥିବା ଲକ୍ଷ୍ୟ କରାଯାଇଛି । ମହାରାଷ୍ଟ୍ର, କେରଳ, ପଞ୍ଜାବ, କର୍ଣ୍ଣାଟକ, ଗୁଜରାଟ, ତାମିଲନାଡ଼ୁ ଏବଂ ମଧ୍ୟପ୍ରଦେଶରେ ଗତ ୨୪ ଘଣ୍ଟାର ନୂଆ ମାମଲା ମଧ୍ୟରୁ ୮୭.୭୩% ମାମଲା ଆସିଛି ।
ମହାରାଷ୍ଟ୍ରରେ ଦୈନିକ ସର୍ବାଧିକ ୧୫,୬୦୨ ମାମଲା ଆସିଛି । ଏହା ପଛକୁ କେରଳରେ ୨୦୩୫ ଏବଂ ପଞ୍ଜାବରେ ୧୫୧୦ ମାମଲା ଆସିଛି।
ଆଠ ରାଜ୍ୟରେ ଦୈନିକ କରୋନା ସଂକ୍ରମଣ ବୃଦ୍ଧି ପାଉଛି ।
ଭାରତରେ ଆଜି ସକ୍ରିୟ କରୋନା ମାମଲା ରହିଛି ୨.୧୦ ଲକ୍ଷ  ।
ମୋଟ ସକ୍ରିୟ ମାମଲାରୁ ୭୬.୯୩% ରହିଛି ମହାରାଷ୍ଟ୍ର ଓ କେରଳରେ । ତଳ ଗ୍ରାଫରେ ଏହି ସବୁ ରାଜ୍ୟରେ ସର୍ବାଧିକ ସଂକ୍ରମିତ ୫ଟି ଜିଲ୍ଲା ସୂଚିତ କରାଯାଇଛି ।
ଭାରତରେ ମୋଟ ସୁସ୍ଥଙ୍କ ସଂଖ୍ୟା ଆଜି ରହିଛି ୧,୦୯,୮୯,୮୯୭ । ଜାତୀୟ ସୁସ୍ଥତା ହାର ରହିଛି ୯୬.୭୫% ।
ଗତ ୨୪ ଘଣ୍ଟା ମଧ୍ୟରେ ୧୬,୬୩୭ ଜଣ ସୁସ୍ଥ ହୋଇଛନ୍ତି । ନୂଆ ସୁସ୍ଥଙ୍କ ମଧ୍ୟରୁ ୮୩.୧୩% ରହିଛନ୍ତି ୬ ରାଜ୍ୟରେ ।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ ୭,୪୬୭ ଜଣ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୧୬୧ ଜଣଙ୍କ ମୃତ୍ୟୁ ହୋଇଛି ।
ନୂଆ ମୃତୁ୍ୟ ମଧ୍ୟରୁ ୮୪.୪୭% ମୃତ୍ୟୁ ହୋଇଛି ଛଅଟି ରାଜ୍ୟରେ । ମହାରାଷ୍ଟ୍ରରେ ସର୍ବାଧିକ ୮୮ ଜଣଙ୍କ ମୃତ୍ୟୁ ହୋଇଥିବା ବେଳେ ପଞ୍ଜାବରେ ୨୨ ଏବଂ କେରଳରେ ୧୨ ଜଣଙ୍କ ମୃତ୍ୟୁ ହୋଇଛି ।
ଗତ ୨୪ ଘଣ୍ଟାରେ ଦେଶରେ ୧୪ ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ କୌଣସି କୋଭିଡ-୧୯ ମୃତ୍ୟୁ ହୋଇନାହିଁ । ଏସବୁ ହେଲା ରାଜସ୍ଥାନ, ଝାଡ଼ଖଣ୍ଡ, ପୁଡୁଚେରୀ, ଲାକ୍ଷାଦ୍ୱୀପ, ମେଘାଳୟ, ଦାମନ ଓ ଡିଉ ଏବଂ ଦାଦ୍ରା ଓ ନଗର ହାବେଲି, ନାଗାଲାଣ୍ଡ, ତ୍ରିପୁରା, ସିକିମ, ଲଦାଖ , ମଣିପୁର, ମିଜୋରାମ, ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ଏବଂ ଅରୁଣାଚଳ ପ୍ରଦେଶ ।
SR
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ସୂଚନା ଓ ପ୍ରସାରଣ ମନ୍ତ୍ରଣାଳୟର ସଚିବ ଦାୟିତ୍ବ ଗ୍ରହଣ କଲେ ଅପୂର୍ବ ଚନ୍ଦ୍ରା
୧୯୮୮ ବ୍ୟାଚର ମହାରାଷ୍ଟ୍ର କ୍ୟାଡର ଆଇଏଏସ ଶ୍ରୀ ଅପୂର୍ବା ଚନ୍ଦ୍ରା ସୂଚନା ଓ ପ୍ରସାରଣ ମନ୍ତ୍ରଣାଳୟର ସଚିବ ଭାବେ ଦାୟିତ୍ବ ଗ୍ରହଣ କରିଛନ୍ତି। ଶ୍ରୀ ଚନ୍ଦ୍ରା ଦିଲ୍ଲୀ ଆଇଆଇଟିରୁ ସିଭିଲ ଇଞ୍ଜିନିୟରିଂରେ ସ୍ନାତକ ଏବଂ ଷ୍ଟ୍ରକଚରାଲ ଇଞ୍ଜିନିୟରିଂରେ ସ୍ନାତକୋତ୍ତର ଶିକ୍ଷା ହାସଲ କରିଛନ୍ତି।
ଏଥିପୂର୍ବରୁ ସେ ଶ୍ରମ ଓ ନିୟୋଜନ ମନ୍ତ୍ରଣାଳୟର ସଚିବ ଭାବେ ଦାୟିତ୍ବ ନିର୍ବାହ କରିଥିଲେ। ୨୦୨୦ ସେପ୍ଟେମ୍ବରରେ ସଂସଦର ଅନୁମୋଦନ ଲାଭ କରିଥିବା ଶ୍ରମ ସଂହିତା କାର୍ଯ୍ୟକାରୀ କରିବାର ଗୁରୁଦାୟିତ୍ବ ତାଙ୍କ ଉପରେ ନ୍ୟସ୍ତ ଥିଲା। ତାଙ୍କର ମାର୍ଗଦର୍ଶନରେ ସମସ୍ତ ଅଂଶୀଦାରମାନଙ୍କ ସହିତ ବ୍ୟାପକ ବିଚାରବିମର୍ଶ ପରେ ସମସ୍ତ ଚାରିଟି ଶ୍ରମ ସଂହିତା ପାଇଁ ନିୟମାବଳୀ ପ୍ରସ୍ତୁତ କରାଯାଇଥିଲା।
ଏହା ପୂର୍ବରୁ ଶ୍ରୀ ଚନ୍ଦ୍ରା ମଧ୍ୟ ପ୍ରତିରକ୍ଷା ମନ୍ତ୍ରଣାଳୟର ମହାନିର୍ଦ୍ଦେଶକ  ଭାବେ କାର୍ଯ୍ୟ କରିସାରିଛନ୍ତି। ଅଧିଗ୍ରହଣ ପ୍ରକ୍ରିୟାକୁ ତ୍ବରାନ୍ବିତ କରି ଭାରତୀୟ ସେନାକୁ ସୁଦୃଢ଼ କରିବା କ୍ଷେତ୍ରରେ ତାଙ୍କର ସକ୍ରିୟ ଭୂମିକା ରହିଥିଲା। ତାଙ୍କର କାର୍ଯ୍ୟକାଳ ସମୟରେ ଏସ-୪୦୦ ମିସାଇଲ ସିଷ୍ଟମ, ଯୁଦ୍ଧ ହେଲିକପ୍ଟର, ନୌସେନା ଜାହାଜ, ଟି-୯୦ ଟ୍ୟାଙ୍କ ଆଦି କ୍ରୟ କରାଯାଇଥିଲା।
ଶ୍ରୀ ଚନ୍ଦ୍ର ଏଥିପୂର୍ବରୁ ମହାରାଷ୍ଟ୍ର ସରକାରଙ୍କ ଶିଳ୍ପ ବିଭାଗ ପ୍ରମୁଖ ସଚିବ ଭାବେ ୨୦୧୩ରୁ ୨୦୧୭ ପର୍ଯ୍ୟନ୍ତ ଦୀର୍ଘ ଚାରି ବର୍ଷ ଧରି କାର୍ଯ୍ୟ କରିସାରିଛନ୍ତି। ସେ ମଧ୍ୟ ଭାରତ ସରକାରଙ୍କ ପେଟ୍ରୋଲିୟମ ଏବଂ ପ୍ରାକୃତିକ ବାଷ୍ପ ମନ୍ତ୍ରଣାଳୟରେ ସାତ ବର୍ଷରୁ ଅଧିକ ସମୟ ଧରି କାର୍ଯ୍ୟ କରିଛନ୍ତି। ବିଭିନ୍ନ ନୀତି ପ୍ରସ୍ତୁତି କ୍ଷେତ୍ରରେ ତାଙ୍କର ସକ୍ରିୟ ସମ୍ପୃକ୍ତି ରହିଥିଲା। ଏହାଛଡ଼ା ମହାରତ୍ନ ରାଷ୍ଟ୍ରାୟାତ୍ତ ଉଦ୍ୟୋଗ ଗେଲ ଇଣ୍ଡିଆ ଲିଃ ଏବଂ ପେଟ୍ରୋନେଟ ଏଲଏନଜି ଲିଃର ନିର୍ଦ୍ଦେଶକ ମଣ୍ଡଳୀରେ ମଧ୍ୟ ସେ କାର୍ଯ୍ୟ କରିସାରିଛନ୍ତି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏବଂ ଆମେରିକା ରାଷ୍ଟ୍ରପତିଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ଆମେରିକା ରାଷ୍ଟ୍ରପତି ମହାମହିମ ଡୋନାଲ୍ଡ ଟ୍ରମ୍ପଙ୍କ ସହ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟେଲିଫୋନ ଯୋଗେ ବାର୍ତ୍ତାଳାପ କରିଛନ୍ତି ।
ରାଷ୍ଟ୍ରପତି ଟ୍ରମ୍ପ ଗ୍ରୁପ ଅଫ ସେଭେନରେ ଆମେରିକାର ଅଧ୍ୟକ୍ଷ ପଦ ବିଷୟରେ କଥା ହୋଇଥିଲେ ଏବଂ ଗ୍ରୁପର ଆଭିମୁଖ୍ୟ ବୃଦ୍ଧି କରିବା ଲାଗି ବର୍ତ୍ତମାନର ସଦସ୍ୟତା ବାହାରେ ଭାରତ ସହିତ ଅନ୍ୟ ମହତ୍ଵପୂର୍ଣ୍ଣ ଦେଶଗୁଡ଼ିକୁ ଅନ୍ତର୍ଭୁକ୍ତ କରିବାକୁ ତାଙ୍କର ଇଚ୍ଛା ପ୍ରକାଶ କରିଥିଲେ । ଏହି ପ୍ରସଙ୍ଗରେ ଆମେରିକାରେ ହେବାକୁ ଥିବା ପରବର୍ତ୍ତୀ ଜି-7 ଶିଖର ସମ୍ମିଳନୀରେ ଯୋଗଦେବାକୁ ସେ ପ୍ରଧାନମନ୍ତ୍ରୀ ମୋଦୀଙ୍କୁ ନିମନ୍ତ୍ରଣ କରିଥିଲେ ।
ରାଷ୍ଟ୍ରପତି ଟ୍ରମ୍ପଙ୍କ ରଚନାତ୍ମକ ଏବଂ ଦୂରଦୃଷ୍ଟି ସମ୍ପନ୍ନ ଆଭିମୁଖ୍ୟ ପାଇଁ ପ୍ରଧାନମନ୍ତ୍ରୀ ମୋଦୀ ପ୍ରଶଂସା କରି କହିଥିଲେ ଯେ, ଏଭଳି ବିସ୍ତାରିତ ମଞ୍ଚ କୋଭିଡ ପରବର୍ତ୍ତୀ ବିଶ୍ଵ ପାଇଁ ଅନୁକୂଳ ହେବ । ପ୍ରଧାନମନ୍ତ୍ରୀ କହିଥିଲେ ଯେ, ପ୍ରସ୍ତାବିତ ଶିଖର ସମ୍ମିଳନୀର ସଫଳତାକୁ ସୁନିଶ୍ଚିତ କରିବା ଲାଗି ଆମେରିକା ଏବଂ ଅନ୍ୟ ଦେଶ ସହ କାର୍ଯ୍ୟ କରିବାରେ ଭାରତ ଖୁସି ହେବ ।
ଆମେରିକାରେ ଚାଲିଥିବା ନାଗରିକ ବିଶୃଙ୍ଖଳା ନେଇ ପ୍ରଧାନମନ୍ତ୍ରୀ ମୋଦୀ ଉଦବେଗ ପ୍ରକାଶ କରିଥିଲେ ଏବଂ ପରିସ୍ଥିତିର ଶୀଘ୍ର ସମାଧାନ ପାଇଁ ତାଙ୍କର ଶୁଭେଚ୍ଛା ଜଣାଇଥିଲେ ।
କୋଭିଡ-19 ପରିସ୍ଥିତି, ଭାରତ-ଚୀନ ସୀମା ପରିସ୍ଥିତି ଏବଂ ବିଶ୍ୱ ସ୍ୱାସ୍ଥ୍ୟ ସଂଗଠନରେ ସଂସ୍କାରର ଆବଶ୍ୟକତା ଭଳି ଅନ୍ୟ ପ୍ରମୁଖ ପ୍ରସଙ୍ଗ ଉପରେ ମଧ୍ୟ ଦୁଇ ନେତା ମତ ବିନିମୟ କରିଥିଲେ ।
ରାଷ୍ଟ୍ରପତି ଟ୍ରମ୍ପ ଚଳିତ ବର୍ଷ ଫେବୃଆରୀର ଭାରତ ଗସ୍ତକୁ ସ୍ମରଣ କରିଥିଲେ । ପ୍ରଧାନମନ୍ତ୍ରୀ ମୋଦୀ କହିଥିଲେ ଯେ, ଟ୍ରମ୍ଫଙ୍କ ସେହି ଗସ୍ତ ଅନେକାଂଶରେ ସ୍ମରଣୀୟ ଏବଂ ଐତିହାସିକ ଥିଲା ଏବଂ ଏହା ଦ୍ୱିପାକ୍ଷିକ ସମ୍ପର୍କକୁ ମଧ୍ୟ ଆହୁରି ସୁଦୃଢ କରିଛି ।
ବାର୍ତ୍ତାଳାପର ଅସାଧାରଣ ଉଷ୍ମତା ଓ ସ୍ପଷ୍ଟତା ଭାରତ-ଆମେରିକା ସମ୍ପର୍କର ସ୍ୱତନ୍ତ୍ରତା ଏବଂ ଦୁଇ ନେତାଙ୍କ ମଧ୍ୟରେ ବନ୍ଧୁତା ତଥା ପାରସ୍ପରିକ ସମ୍ମାନକୁ ପ୍ରତିଫଳିତ କରିଥିଲା ।
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
୭୩୩ ଲକ୍ଷ ହେକ୍ଟରରୁ ଅଧିକ ଜମିରେ ଖରିଫ୍ ଫସଲ ବୁଣା ଯାଇଛି
କୃଷି ଏବଂ କୃଷକ କଲ୍ୟାଣ ମନ୍ତ୍ରଣାଳୟ ବିଭାଗ ୨୧ ଜୁଲାଇ ୨୦୨୩ ସୁଦ୍ଧା ଖରିଫ ଫସଲ ଚାଷ ଅଂଚଳର ଅଗ୍ରଗତି ସମ୍ପର୍କରେ ତଥ୍ୟ ଜାରି କରିଛି ।
ଅଂଚଳ : ଲକ୍ଷ ହେକ୍ଟର ପିଛା
|
|
S.
No.
|
|
Crops
|
|
Area Sown
|
|
Current Year 2023
|
|
Last Year 2022
|
|
1
|
|
Rice
|
|
180.20
|
|
175.47
|
|
2
|
|
Pulses
|
|
85.85
|
|
95.22
|
|
a
|
|
Arhar
|
|
27.20
|
|
33.33
|
|
b
|
|
Urdbean
|
|
22.91
|
|
25.36
|
|
c
|
|
Moongbean
|
|
26.12
|
|
26.67
|
|
d
|
|
Kulthi
|
|
0.18
|
|
0.15
|
|
e
|
|
Other pulses
|
|
9.44
|
|
9.72
|
|
3
|
|
Shri Anna cum Coarse cereals
|
|
134.91
|
|
128.75
|
|
a
|
|
Jowar
|
|
10.07
|
|
9.72
|
|
b
|
|
Bajra
|
|
57.99
|
|
52.11
|
|
c
|
|
Ragi
|
|
1.69
|
|
1.67
|
|
d
|
|
Small millets
|
|
2.17
|
|
2.36
|
|
e
|
|
Maize
|
|
63.00
|
|
62.89
|
|
4
|
|
Oilseeds
|
|
160.41
|
|
155.29
|
|
a
|
|
Groundnut
|
|
34.94
|
|
34.56
|
|
b
|
|
Soybean
|
|
114.48
|
|
111.31
|
|
c
|
|
Sunflower
|
|
0.47
|
|
1.46
|
|
d
|
|
Sesamum
|
|
8.73
|
|
7.20
|
|
e
|
|
Niger
|
|
0.07
|
|
0.13
|
|
f
|
|
Castor
|
|
1.66
|
|
0.53
|
|
g
|
|
Other Oilseeds
|
|
0.07
|
|
0.10
|
|
5
|
|
Sugarcane
|
|
56.00
|
|
53.34
|
|
6
|
|
Jute & Mesta
|
|
6.36
|
|
6.92
|
|
7
|
|
Cotton
|
|
109.69
|
|
109.99
|
|
Total
|
|
733.42
|
|
724.99
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଲିରେ ଜି -୨୦ ଶିଖର ସମ୍ମିଳନୀ ଅବସରରେ ଫ୍ରାନ୍ସର ରାଷ୍ଟ୍ରପତିଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବାଲିରେ ଅନୁଷ୍ଠିତ ଜି -୨୦ ଶିଖର ସମ୍ମିଳନୀ ଅବସରରେ ମଧ୍ୟାହ୍ନ ଭୋଜନ ସମୟରେ ଫ୍ରାନ୍ସର ରାଷ୍ଟ୍ରପତି ମାନ୍ୟବର ଶ୍ରୀ ଇମାନୁଏଲ୍ ମାକ୍ରନ୍ଙ୍କୁ ଭେଟିଛନ୍ତି ।
ଦୁଇ ନେତା ପ୍ରତିରକ୍ଷା, ବେସାମରିକ ଆଣବିକ, ବାଣିଜ୍ୟ ଏବଂ ପୁଞ୍ଜି ବିନିଯୋଗ ଭଳି ବିଭିନ୍ନ କ୍ଷେତ୍ରରେ ଚାଲିଥିବା ସହଯୋଗର ସମୀକ୍ଷା କରିଛନ୍ତି । ଆର୍ଥିକ ଯୋଗଦାନର ନୂତନ କ୍ଷେତ୍ରରେ ସହଯୋଗର ଗଭୀରତାକୁ ସେମାନେ ସ୍ୱାଗତ କରିଛନ୍ତି ।
ପାରସ୍ପରିକ ସ୍ୱାର୍ଥ ଜଡିତ ଆଞ୍ଚଳିକ ଏବଂ ବିଶ୍ୱସ୍ତରୀୟ ପ୍ରସଙ୍ଗ ଉପରେ ମଧ୍ୟ ଆଲୋଚନା କରାଯାଇଥିଲା ।
HS
(
ରାଷ୍ଟ୍ରପତିଙ୍କ ସଚିବାଳୟ
ପ୍ରେସ ଇସ୍ତାହାର
ରାଷ୍ଟ୍ରପତି ନିମ୍ନଲିଖିତ ନିଯୁକ୍ତି/ବଦଳି କରିଛନ୍ତି ।
1. ଗୋଆର ରାଜ୍ୟପାଳ ଶ୍ରୀ ସତ୍ୟପାଲ ମଲ୍ଳିକଙ୍କୁ ବଦଳି କରାଯାଇ ମେଘାଳୟର ରାଜ୍ୟପାଳଭାବେ ନିଯୁକ୍ତି ଦିଆଯାଇଛି ।
2. ମହାରାଷ୍ଟ୍ରର ରାଜ୍ୟପାଳ ଶ୍ରୀ ଭଗତ ସିଂହ କୋଶିୟାରୀ ନିଜ ଦାୟିତ୍ୱ ସହ ଗୋଆ ରାଜ୍ୟପାଳ ଭାବେ ଅତିରିକ୍ତ ଦାୟିତ୍ୱ ତୁଲାଇବେ ।
3. ଏହି ଆଦେଶ ଉଭୟ ନିଜ ନିଜର ଦାୟିତ୍ୱ ଗ୍ରହଣ କରିବା ଦିନଠାରୁ କାର୍ଯ୍ୟକାରୀ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନଜାତୀୟ ଗୌରବ ଦିବସ ଅବସରରେ ପ୍ରଧାନମନ୍ତ୍ରୀଙ୍କ ବାର୍ତ୍ତା
ମୋର ପ୍ରିୟ ଦେଶବାସୀ,
ଆପଣ ସମସ୍ତଙ୍କୁ ଜନଜାତୀୟ ଗୌରବ ଦିବସର ହାର୍ଦ୍ଦିକ ଶୁଭକାମନା।
ଆଜି ସମଗ୍ର ଦେଶ ଶ୍ରଦ୍ଧା ଓ ସମ୍ମାନ ସହିତ ଭଗବାନ ବିର୍ସା ମୁଣ୍ଡାଙ୍କର ଜନ୍ମଜୟନ୍ତୀ ପାଳନ କରୁଛି। ମୁଁ ଦେଶର ମହାନ୍ ପୁତ୍ର, ମହାନ୍ କ୍ରାନ୍ତିକାରି ଭଗବାନ ବିର୍ସା ମୁଣ୍ଡାଙ୍କୁ ପ୍ରଣାମ ଜଣାଉଛି। 15 ନଭେମ୍ବରର ଏହି ତାରିଖ ଭାରତର ଆଦିବାସୀ ପରମ୍ପରାକୁ ଗୌରବାନ୍ବିତ କରିଥାଏ। ମୁଁ ଏହାକୁ ଆମର ସରକାରଙ୍କ ସୌଭାଗ୍ୟ ବୋଲି ଭାବୁଛି ଯେ 15 ନଭେମ୍ବରକୁ ଜନଜାତୀୟ ଗୌରବ ଦିବସ ଭାବରେ ଘୋଷିତ କରିବାର ସୁଯୋଗ ମିଳିଲା।
ବନ୍ଧୁଗଣ,
ଭଗବାନ ବିର୍ସା ମୁଣ୍ଡା କେବଳ ଆମର ରାଜନୈତିକ ସ୍ବାଧୀନତାର ମହାନାୟକ ନଥିଲେ। ସେ ଆମର ଆଧ୍ୟାତ୍ମିକ, ସାଂସ୍କୃତିକ ଶକ୍ତିର ବାହକ ମଧ୍ୟ ଥିଲେ। ଆଜି ସ୍ବାଧୀନତାର ‘ପଞ୍ଚ ପ୍ରାଣ’ ର ଶକ୍ତି ସହିତ ଦେଶ ଭଗବାନ ବିର୍ସା ମୁଣ୍ଡାଙ୍କ ସମେତ କୋଟି କୋଟି ଆଦିବାସୀ ବୀରମାନଙ୍କ ସ୍ବପ୍ନକୁ ପୂରଣ କରିବା ଦିଗରେ ଆଗକୁ ବଢ଼ୁଛି। ଜନଜାତୀୟ ଗୌରବ ଦିବସ ଜରିଆରେ ଦେଶ ଜନଜାତିର ଐତିହ୍ୟ ଉପରେ ଗର୍ବ ଏବଂ ଆଦିବାସୀ ସମାଜର ବିକାଶର ସଙ୍କଳ୍ପ ଏହି ଉତ୍ସାହର ଅଂଶ ଅଟେ।
ବନ୍ଧୁଗଣ,
ଭାରତରେ ଜନଜାତୀୟ ସମାଜ ଇଂରେଜମାନଙ୍କୁ, ବିଦେଶୀ ଶାସକମାନଙ୍କୁ ଦେଖାଇ ଦେଇଥିଲେ ଯେ ତାଙ୍କର ସାମର୍ଥ୍ୟ କଣ ରହିଛି। ସଂଥାଳରେ ତିଲକା ମାଂଝିଙ୍କ ନେତୃତ୍ବରେ ଲଢ଼ା ଯାଇଥିବା ‘ଦାମିନ ସଂଗ୍ରାମ’ ପାଇଁ ଆମେ ଗର୍ବିତ। ବୁଧୁ ଭଗତଙ୍କ ନେତୃତ୍ବରେ ‘ଲଡ଼କା ଆନ୍ଦୋଳନ’ ପାଇଁ ଆମେ ଗର୍ବିତ। ଆମେ ‘ସିଧୁ କାନ୍ହୁ କ୍ରାନ୍ତି’ ପାଇଁ ଗର୍ବିତ। ଆମେ ‘ତାନା ଭଗତ ଆନ୍ଦୋଳନ’ ପାଇଁ ଗର୍ବିତ। ଆମେ ବେଗଡ଼ା ଭିଲ୍ ଆନ୍ଦୋଳନ ପାଇଁ ଗର୍ବିତ। ଆମେ ନାୟକଡ଼ା ଆନ୍ଦୋଳନ ପାଇଁ ଗର୍ବିତ। ସନ୍ଥ ଜରିଆ ପରମେଶ୍ବର ଏବଂ ରୂପ ସିଂହ ନାୟକଙ୍କ ପାଇଁ ଆମେ ଗର୍ବିତ।
ଆମେ ଲିମଡି, ଦାହୋଦରେ ଇଂରେଜ ମାନଙ୍କୁ ପରାସ୍ତ କରିଥିବା ଆଦିବାସୀ ବୀରମାନଙ୍କ ଉପରେ ଗର୍ବିତ। ଆମେ ମାନଗଡ଼ରେ ମାନ ବଢ଼ାଇଥିବା ଗୋବିନ୍ଦ ଗୁରୁଙ୍କ ଉପରେ ଗର୍ବିତ। ଆମେ ଅଲ୍ଲୁରି ସୀତା ରାମ ରାଜୁଙ୍କ ନେତୃତ୍ବରେ ଚାଲିଥିବା ରମ୍ପା ଆନ୍ଦୋଳନ ପାଇଁ ଗର୍ବିତ। ଏପରି ଅନେକ ଆନ୍ଦୋଳନରେ ଭାରତର ମାଟି ପବିତ୍ର ହୋଇଛି, ଏପରି ଅନେକ ଆଦିବାସୀ ବୀରଙ୍କ ବଳିଦାନ ମା ଭାରତୀଙ୍କ ରକ୍ଷା କରିଛି। ଏହା ମୋର ସୌଭାଗ୍ୟ ଯେ ଗତ ବର୍ଷ ଆଜିର ଦିନରେ ମୋତେ ରାଞ୍ଚିର ବିର୍ସା ମୁଣ୍ଡା ସଂଗ୍ରହାଳୟକୁ ଦେଶକୁ ସମର୍ପିତ କରିବାର ସୁଯୋଗ ମିଳିଥିଲା। ଆଜି ଭାରତ ଦେଶ ବିଭିନ୍ନ କ୍ଷେତ୍ରରେ ଆଦିବାସୀ ସ୍ବତନ୍ତ୍ରତା ସେନାନିମାନଙ୍କୁ ଏହିପରି ଅନେକ ମ୍ୟୁଜିୟମ ପ୍ରସ୍ତୁତ କରୁଛି।
ବନ୍ଧୁଗଣ,
ଗତ ଆଠ ବର୍ଷରେ ଆମର ଜନଜାତି ଭାଇ-ଭଉଣୀ, ଦେଶର ପ୍ରତି ଯୋଜନାର, ପ୍ରତି ପ୍ରଚେଷ୍ଟାର ଆରମ୍ଭରେ ରହିଛନ୍ତି। ଜନଧନ ଠାରୁ ନେଇ ଗୋବର୍ଦ୍ଧନ ପର୍ଯ୍ୟନ୍ତ, ବନ ଧନ ବିକାଶ କେନ୍ଦ୍ର ଠାରୁ ନେଇ ବନଧନ ସ୍ବୟଂ ସହାୟତା ଗୋଷ୍ଠୀ ପର୍ଯ୍ୟନ୍ତ, ସ୍ବଚ୍ଛ ଭାରତ ମିଶନ୍ ଠାରୁ ନେଇ ଜଳ ଜୀବନ ମିଶନ୍ ପର୍ଯ୍ୟନ୍ତ, ପିଏମ୍ ଆବାସ ଯୋଜନା ଠାରୁ ନେଇ ଉଜ୍ଜ୍ବଳାର ଗ୍ୟାସ କନେକ୍ସନ ପର୍ଯ୍ୟନ୍ତ, ମାତୃତ୍ବ ବନ୍ଦନା ଯୋଜନା ଠାରୁ ନେଇ ପୋଷଣ ପାଇଁ ରାଷ୍ଟ୍ରୀୟ ଅଭିଯାନ ପର୍ଯ୍ୟନ୍ତ, ଗ୍ରାମୀଣ ସଡ଼କ ଯୋଜନା ଠାରୁ ନେଇ ମୋବାଇଲ୍ କନେକ୍ଟିଭିଟି ପର୍ଯ୍ୟନ୍ତ, ଏକଲବ୍ୟ ସ୍କୁଲ ଠାରୁ ନେଇ ଆଦିବାସୀ ୟୁନିଭର୍ସିଟି ପର୍ଯ୍ୟନ୍ତ, ବାଉଁଶ ସମ୍ପର୍କିତ ଦଶନ୍ଧି ପୁରୁଣା ଆଇନର ପରିବର୍ତ୍ତନ ଠାରୁ ଆରମ୍ଭ କରି ପ୍ରାୟ 90 ବନ ଉତ୍ପାଦ ଉପରେ ଏମଏସପି ପର୍ଯ୍ୟନ୍ତ, ସ୍କିଲ୍ ସେଲ୍ ଆନିମିଆର ନିବାରଣ ଠାରୁ ନେଇ ଟ୍ରାଇବାଲ୍ ରିସର୍ଚ୍ଚ ଇନଷ୍ଟିଚ୍ୟୁଟ୍ ପର୍ଯ୍ୟନ୍ତ, କରୋନାର ମାଗଣା ଟିକା ଠାରୁ ନେଇ ଅନେକ ଘାତକ ରୋଗରୁ ସୁରକ୍ଷା ଦେଉଥିବା ମିଶନ ଇନ୍ଦ୍ରଧନୁଶ ପର୍ଯ୍ୟନ୍ତ, କେନ୍ଦ୍ର ସରକାରଙ୍କ ଯୋଜନା ଦ୍ବାରା ଦେଶ କୋଟି କୋଟି ଆଦିବାସୀ ପରିବାରଙ୍କ ଜୀବନ ସହଜ ହୋଇଛି, ସେମାନଙ୍କୁ ଦେଶରେ ହେଉଥିବା ବିକାଶର ଲାଭ ମିଳିପାରୁଛି।
ବନ୍ଧୁଗଣ,
ଆଦିବାସୀ ସମାଜରେ ଶୌର୍ଯ୍ୟ ମଧ୍ୟ ରହିଛି, ପ୍ରକୃତି ସହିତ ଜୀବନଯାପନ ଓ ସମାବେଶ ମଧ୍ୟ ରହିଛି। ଏହି ଭବ୍ୟ ଐତିହ୍ୟରୁ ଶିକ୍ଷା ଗ୍ରହଣ କରି ଭାରତର ନିଜର ଭବିଷ୍ୟତକୁ ଆକାର ଦେବା ଆବଶ୍ୟକ। ମୋତେ ବିଶ୍ବାସ ଅଛି ଯେ, ଜନଜାତୀୟ ଗୌରବ ଦିବସ ଏହି ଦିଗରେ ଆମ ପାଇଁ ଏକ ସୁଯୋଗ ସୃଷ୍ଟି କରିବ, ଏକ ମାଧ୍ୟମ ହେବ। ଏହି ସଙ୍କଳ୍ପ ସହିତ, ମୁଁ ପୁଣି ଥରେ ଭଗବାନ ବିର୍ସା ମୁଣ୍ଡା ଏବଂ କୋଟି କୋଟି ଆଦିବାସୀ ବୀରମାନଙ୍କ ଚରଣରେ ପ୍ରଣାମ କରୁଛି।
ବହୁତ ବହୁତ ଧନ୍ୟବାଦ
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଲେହ ଦୁର୍ଘଟଣାରେ ଭାରତୀୟ ସେନା କର୍ମଚାରୀଙ୍କ ଜୀବନ ହାନିରେ ପ୍ରଧାନମନ୍ତ୍ରୀଙ୍କ ଶୋକ
ଲେହ ନିକଟରେ ଏକ ଦୁର୍ଘଟଣାରେ ପ୍ରାଣ ହରାଇଥିବା ସେନା କର୍ମଚାରୀଙ୍କ ଲାଗି ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଗଭୀର ଦୁଃଖ ପ୍ରକାଶ କରିଛନ୍ତି । ଦୁର୍ଘଟଣାରେ ଆହତଙ୍କ ସେ ଆଶୁ ଆରୋଗ୍ୟ କାମନା କରିଛନ୍ତି ।
ଏକ ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ଲେହ ନିକଟରେ ଆମେ ଭାରତୀୟ ସେନାର କର୍ମଚାରୀଙ୍କୁ ହରାଇଥିବାରୁ ମର୍ମାହତ । ଦେଶ ପ୍ରତି ସେମାନଙ୍କ ସେବା ସର୍ବଦା ସ୍ମରଣୀୟ ହୋଇରହିବ । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଯେଉଁମାନେ ଆହତ ହୋଇଛନ୍ତି ସେମାନେ ଶୀଘ୍ର ସୁସ୍ଥ ହୁଅନ୍ତୁ: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ’ ।
SR
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
ମରିସିୟସ, ତାଞ୍ଜାନିଆ, ଜିମ୍ବାଓ୍ୱେ ଏବଂ ଘାନାର ଶିକ୍ଷା ମନ୍ତ୍ରୀଙ୍କ ସହ କେନ୍ଦ୍ରମନ୍ତ୍ରୀଙ୍କ ପୃଥକ ବୈଠକ
ଶିକ୍ଷା, ଦକ୍ଷତା ବିକାଶ ଓ ଦ୍ୱିପାକ୍ଷିକ ସମ୍ପର୍କକୁ ମଜଭୂତ୍ କରିବା ଉପରେ ଗୁରୁତ୍ୱାରୋପ କଲେ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ
୪ଟି ଆଫ୍ରିକୀୟ ଦେଶର ଶିକ୍ଷା ମନ୍ତ୍ରୀଙ୍କୁ ଓଡ଼ିଶାର ପାରମ୍ପରିକ ପଟ୍ଟଚିତ୍ର ଦେଇ ସ୍ୱାଗତ କଲେ କେନ୍ଦ୍ରମନ୍ତ୍ରୀ
ଓଡ଼ିଶାର ପଟ୍ଟଚିତ୍ର ହେଉଛି, ଭାରତ ଆଉ ଆଫ୍ରିକା ଭିତରେ ସମ୍ପର୍କର ସେତୁ
ଉଭୟ ଦେଶର ବନ୍ଧୁତାର ଏହି ପଟ୍ଟଚିତ୍ର ଅନନ୍ୟ ନିଦର୍ଶନ
ଶିକ୍ଷା ଏବଂ ଦକ୍ଷତା ବିକାଶ କ୍ଷେତ୍ରରେ ଦ୍ୱିପାକ୍ଷିକ ଯୋଗଦାନକୁ ନେଇ ଆଲୋଚନା ଫଳପ୍ରଦ ହୋଇଛି
କେନ୍ଦ୍ର ଶିକ୍ଷା, ଦକ୍ଷତା ବିକାଶ ଏବଂ ଉଦ୍ୟମିତା ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଗୁରୁବାର ନୂଆଦିଲ୍ଲୀ ଠାରେ ୪ଟି ଆଫ୍ରିକୀୟ ଦେଶ ତଥା ମରିସୟସ, ତାଞ୍ଜାନିଆ, ଜିମ୍ବାଓ୍ୱେ ଏବଂ ଘାନାର ଶିକ୍ଷା ମନ୍ତ୍ରୀଙ୍କ ସହ ପୃଥକ ପୃଥକ ବୈଠକ କରିଛନ୍ତି । ବୈଠକରେ ଶିକ୍ଷା, ଦକ୍ଷତା ବିକାଶ, ଦ୍ୱିପାକ୍ଷିକ ସମ୍ପର୍କ ଏବଂ ଶିକ୍ଷା କ୍ଷେତ୍ରରେ ସହଯୋଗୀ ହେବା ଦିଗରେ ବିସ୍ତୁତ ଆଲୋଚନା କରିଛନ୍ତି ଶ୍ରୀ ପ୍ରଧାନ । ଏହି ଅବସରରେ କେନ୍ଦ୍ରମନ୍ତ୍ରୀ ସବୁ ଶିକ୍ଷା ମନ୍ତ୍ରୀଙ୍କୁ ଓଡ଼ିଶାର ପାରମ୍ପରିକ ପଟ୍ଟଚିତ୍ର ଓ ଖଣ୍ଡୁଆ ପାଟ ଭାବରେ ଉତ୍ତରୀୟ ଦେଇ ସ୍ୱାଗତ ଜଣାଇଥିଲେ ।
ମରିସିୟସର ଉପ ପ୍ରଧାନମନ୍ତ୍ରୀ ତଥା ଶିକ୍ଷା, ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା ମନ୍ତ୍ରୀ ଲିଲା ଦେଭି ଦୁକୁନ ଲୁଚୁମୁନଙ୍କ ସହ ସାକ୍ଷାତ୍ କରି ଶିକ୍ଷା, ଦକ୍ଷତା ବିକାଶ ଏବଂ କ୍ଷମତା ଗଠନ ଦିଗରେ ବିସ୍ତୁତ ଆଲୋଚନା କରିଥିଲେ । କେନ୍ଦ୍ରମନ୍ତ୍ରୀ ଶ୍ରୀ ପ୍ରଧାନ କହିଛନ୍ତି ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ମରିସିୟସ ସହ ଦ୍ୱିପାକ୍ଷିକ ସମ୍ପର୍କକୁ ଆହୁରି ସୁଦୃଢ଼ କରିବା ପାଇଁ ସର୍ବୋଚ୍ଚ ପ୍ରାଥମିକତା ଦେଉଛନ୍ତି । ଭାରତ ମରିସିୟସକୁ ଆଫ୍ରିକା ଏବଂ ଦକ୍ଷିଣ ପୂର୍ବ ଏସିଆର ଜ୍ଞାନ ଏବଂ ଦକ୍ଷତା ବିକାଶର ପେଣ୍ଠସ୍ଥଳୀ ଭାବରେ ପରିଣତ କରିବା ପାଇଁ କାର୍ଯ୍ୟ କରୁଛି ।
ତାଞ୍ଜାନିଆ ଏବଂ ଜାଞ୍ଜିବାରର ଶିକ୍ଷା ଓ ଧନ୍ଦାମୂଳକ ତାଲିମ ମନ୍ତ୍ରୀ ଲୀଲା ମହମ୍ମଦ ମୁସାଙ୍କ ସହ ଜ୍ଞାନ ଏବଂ କୌଶଳରେ ଭାଗିଦାରୀତାକୁ ଦ୍ୱିପାକ୍ଷିକ ସମ୍ପର୍କର ମଖ୍ୟ ସ୍ତମ୍ଭ ଭାବରେ ଗଠନ କରିବା ଦିଗରେ ଫଳପ୍ରଦ ଆଲୋଚନା ହୋଇଥିଲା । ଶ୍ରୀ ପ୍ରଧାନ କହିଛନ୍ତି ଯେ ଭାରତ ତାଞ୍ଜାନିଆକୁ ଆଇଆଇଟି ପ୍ରକଳ୍ପ ପ୍ରତିଷ୍ଠା କରିବାରେ ସହଯୋଗ କରୁଛି । ଫଳସ୍ୱରୂପ ତାଞ୍ଜାନିଆରେ ଥିବା ଆଇଆଇଟି ଆଫ୍ରିକାର ପ୍ରଯୁକ୍ତିବିଦ୍ୟା ଶିକ୍ଷା କ୍ଷେତ୍ରରେ ଏକ ପେଣ୍ଠସ୍ଥଳୀ ଭାବରେ ପରିଣତ ହୋଇପାରିବ । ଜାଞ୍ଜିବାରରେ ଏକବିଂଶ ଶତାବ୍ଦୀ ଦକ୍ଷତା କେନ୍ଦ୍ର ସ୍ଥାପନ କରିବା ପାଇଁ ଭାରତ ଇଚ୍ଛାପ୍ରକାଶ କରିଥିବା କେନ୍ଦ୍ରମନ୍ତ୍ରୀ ଜଣାଇଥିଲେ । ଜାତୀୟ ଶିକ୍ଷା ନୀତି ଭାରତରେ ନୂଆ ନୂଆ ସୁଯୋଗ ସୃଷ୍ଟି କରୁଛି । ଶ୍ରୀ ପ୍ରଧାନ ଆଫ୍ରିକା ଓ ତାଞ୍ଜାନିଆ ଛାତ୍ରଛାତ୍ରୀଙ୍କୁ ଭାରତରେ ପାଠ ପଢିବା ପାଇଁ ନିମନ୍ତ୍ରଣ କରିଥିଲେ ।
ସେହିପରି ଜିମ୍ବାଓ୍ୱେର ଶିକ୍ଷା ଓ ନବସୃଜନ, ବିଜ୍ଞାନ ଓ ପ୍ରଯୁକ୍ତିବିଦ୍ୟା ବିକାଶ ମନ୍ତ୍ରୀ ରେମର୍ ମାଚିନଙ୍ଗୁରାଙ୍କ ସହ ଶିକ୍ଷା ଏବଂ ଦକ୍ଷତା ବିକାଶରେ ସହଭାଗୀତାକୁ ଦୃଢ଼ କରିବା ସହ ଉଭୟ ଦେଶ ମଧ୍ୟରେ କ୍ଷମତା ଗଠନ, ଶିକ୍ଷା ଓ ଦକ୍ଷତା ବିକାଶକୁ ନେଇ ଯୁଗ୍ମ କାର୍ଯ୍ୟକାରୀ ଗୋଷ୍ଠୀ ଗଠନ ନେଇ ଆଲୋଚନା ହୋଇଥିଲା । ଏହାବ୍ୟତିତ ଘାନାର ଶିକ୍ଷା ମନ୍ତ୍ରୀ ଜନ୍ ନୀତିମ ଫରଦୁଜରଙ୍କ ସହ ଶ୍ରୀ ପ୍ରଧାନ ଦୁଇ ଦେଶ ମଧ୍ୟରେ ଶିକ୍ଷା ଓ ଦକ୍ଷତା ବିକାଶ କ୍ଷେତ୍ରରେ ଆହୁରି ଦ୍ୱିପାକ୍ଷିକ ସମ୍ପର୍କକୁ ମଜଭୂତ୍ କରିବା ପାଇଁ ଆଲୋଚନା କରିଥିଲେ । ଏହି ଅବସରରେ ଶ୍ରୀ ପ୍ରଧାନ ଭାରତ ଓ ଘାନା ମଧ୍ୟରେ ପୌଢ଼ ଶିକ୍ଷାରୁ ଆରମ୍ଭ କରି ଗବେଷଣା ପର୍ଯ୍ୟନ୍ତ ଯୁଗ୍ମ କାର୍ଯ୍ୟକାରୀ ଗୋଷ୍ଠୀ ଗଠନ କରିବା ଦିଗରେ ପ୍ରସ୍ତାବ ରଖିଥିଲେ ।
ସବୁ ଶିକ୍ଷା ମନ୍ତ୍ରୀଙ୍କ ପଟ୍ଟଚିତ୍ର ଉପହାର ସ୍ୱରୂପ ଶ୍ରୀ ପ୍ରଧାନ କହିଛନ୍ତି ଓଡ଼ିଶାର ପଟ୍ଟଚିତ୍ର ହେଉଛି, ଭାରତ ଆଉ ଆଫ୍ରିକା ଭିତରେ ସମ୍ପର୍କର ସେତୁ। ଉଭୟ ଦେଶର ବନ୍ଧୁତାର ଏହି ପଟ୍ଟଚିତ୍ର ଅନନ୍ୟ ନିଦର୍ଶନ ।
ଉଲ୍ଲେଖଯୋଗ୍ୟ, ଏହି ବୈଠକ ବ୍ୟତିତ ଶ୍ରୀ ପ୍ରଧାନ ନୂଆଦିଲ୍ଲୀ ଠାରେ ଆଉ ଏକ କାର୍ଯ୍ୟକ୍ରମରେ ଯୋଗଦେଇ ଆଇସିଏଚଆର ଦ୍ୱାରା ପ୍ରସ୍ତୁତ ପୁସ୍ତକ “ଭାରତ ଗଣତନ୍ତ୍ରର ଜନନୀ” ଉନ୍ମୋଚନ କରିଥିଲେ ।
ROM
(Visitor Counter : 76
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
‘ମୁକ୍ତ ବର୍ଗ’ ଅଧୀନରେ ହରଡ଼ ଓ ବିରି ଆମଦାନୀ ଅବଧି ବଢ଼ାଇଲେ କେନ୍ଦ୍ର ସରକାର
ଆଉ ଗୋଟିଏ ବର୍ଷ ଅର୍ଥାତ୍ ୩୧ ମାର୍ଚ୍ଚ ୨୦୨୩ ପର୍ଯ୍ୟନ୍ତ ହରଡ଼ ଓ ବିରି ଆମଦାନୀ ଜାରି ରହିବ
କେନ୍ଦ୍ର ସରକାରଙ୍କ ଏହି ନିଷ୍ପତ୍ତି ଏସବୁ ଡାଲିର ବାଧାମୁକ୍ତ ଆମଦାନୀ ସୁନିଶ୍ଚିତ କରିବ
ଘରୋଇ ଉପଲବ୍ଧତା ବଢ଼ାଇବା ସହ ସାଧାରଣ ଗ୍ରାହକଙ୍କୁ ସୁଲଭ ଦଳରେ ମିଳିବ ଏସବୁ ଡାଲି
ଘରୋଇ ବଜାରରେ ଅତ୍ୟାବଶ୍ୟକ ଖାଦ୍ୟ ସାମଗ୍ରୀର ଉପଲବ୍ଧତା ବଢ଼ାଇବା ଏବଂ ମୂଲ୍ୟ ସ୍ଥିର ରଖିବା ଲାଗି କେନ୍ଦ୍ର ସରକାର ଆଉ ଏକ ସକ୍ରିୟ ତଥା ତତ୍ପରତାପୂର୍ଣ୍ଣ ପଦକ୍ଷେପ ଗ୍ରହଣ କରିଛନ୍ତି । ଆଉ ଗୋଟିଏ ବର୍ଷ ପର୍ଯ୍ୟନ୍ତ, ଅର୍ଥାତ୍ ମାର୍ଚ୍ଚ ୩୧, ୨୦୨୩ ପର୍ଯ୍ୟନ୍ତ ‘ମୁକ୍ତ ବର୍ଗ’ରେ ହରଡ଼ ଏବଂ ବିରି ଡାଲି ଆମଦାନୀ ପାଇଁ କେନ୍ଦ୍ର ସରକାର ନିଷ୍ପତ୍ତି ନେଇଛନ୍ତି । ଏ ସଂକ୍ରାନ୍ତରେ ଆଜି ଏକ ବିଜ୍ଞପ୍ତି ଜାରି ହୋଇଛି ।
ଏହି ନିଷ୍ପତ୍ତି ଫଳରେ ଆଗାମୀ ୨୦୨୨-୨୩ ଆର୍ଥିକ ବର୍ଷରେ ହରଡ଼ ଓ ବିରି ଡାଲିର ଆମଦାନୀ ନୀତି ପରିଚାଳନାକୁ ନେଇ ରହିଥିବା ଆକଳନରେ ପୂର୍ଣ୍ଣଚ୍ଛେଦ ପଡ଼ିଛି । ଏହା ମଧ୍ୟ ଏକ ସ୍ଥିର ନୀତିଗତ ବ୍ୟବସ୍ଥାର ସଙ୍କେତ ଦେଉଛି ଯାହାକି ସବୁ ଅଂଶୀଦାରମାନଙ୍କୁ ଲାଭାନ୍ବିତ କରିବ । କେନ୍ଦ୍ର ସରକାରଙ୍କ ଏହି ପଦକ୍ଷେପ ଫଳରେ ଘରୋଇ ବଜାରରେ ଏସବୁ ଡାଲିର ଉପଲବ୍ଧତା ବଢ଼ାଇବା ପାଇଁ ବାଧାମୁକ୍ତ ଆମଦାନୀ ସୁନିଶ୍ଚିତ ହେବ । ଯାହାଫଳରେ ସାଧାରଣ ଗ୍ରାହକମାନେ ସୁଲଭ ଦରରେ ଡାଲି ପାଇପାରିବେ ।
ସୁଗମ ଏବଂ ବାଧାମୁକ୍ତ ଆମଦାନୀ ସୁନିଶ୍ଚିତ କରିବା ଲାଗି ସରକାର ‘ମୁକ୍ତ ବର୍ଗ’ରେ ହରଡ଼, ବିରି ଏବଂ ମୁଗ ଡାଲି ଆମଦାନୀକୁ ଅନୁମତି ଦେଇଥିଲେ। ଏହା ମେ ୧୫, ୨୦୨୧ ଠାରୁ ଅକ୍ଟୋବର ୩୧, ୨୦୨୧ ପର୍ଯ୍ୟନ୍ତ ଲାଗୁ ହୋଇଥିଲା। ଏହାପରେ ମାର୍ଚ୍ଚ ୩୧, ୨୦୨୨ ପର୍ଯ୍ୟନ୍ତ ମୁକ୍ତ ବର୍ଗ ଅଧୀନରେ ହରଡ଼ ଓ ବିରି ଡାଲି ଆମଦାନୀର ଅବଧି ସମ୍ପ୍ରସାରଣ କରାଯାଇଥିଲା। ଏହି ନୀତିଗତ ପଦକ୍ଷେପ ସହିତ ଏହାର କାର୍ଯ୍ୟକାରିତା ନିମନ୍ତେ ସୁବିଧାଜନକ ପଦକ୍ଷେପ ଗ୍ରହଣ କରାଯାଇଥିଲା ଏବଂ ସମ୍ପୃକ୍ତ ସମ୍ପୃକ୍ତ ବିଭାଗ/ସଂଗଠନ ପକ୍ଷରୁ ଗୁରୁତ୍ବର ସହ ଏହାକୁ ନିରୀକ୍ଷଣ କରାଯାଇଥିଲା।
ଉପଭୋକ୍ତା ବ୍ୟାପାର ବିଭାଗ ର ସରକାରୀ ତଥ୍ୟ ଅନୁଯାୟୀ, ସର୍ବଭାରତୀୟ ସ୍ତରରେ ୨୮.୦୩.୨୦୨୨ରେ ହରଡ଼ ଡାଲିର ହାରାହାରୀ ଖୁଚୁରା ଦର କିଲୋ ପ୍ରତି ୧୦୨ ଟଙ୍କା ୯୯ ପଇସା ରହିଥିଲା, ଯାହାକି ୨୮.୦୩.୨୦୨୧ରେ ରେକର୍ଡ ହୋଇଥିବା ପ୍ରତି କିଲୋଗ୍ରାମ ଖୁଚୁରା ଦର ୧୦୫ ଟଙ୍କା ୪୬ ପଇସା ଠାରୁ ୨.୪ ପ୍ରତିଶତ କମ୍ । ଅନ୍ୟପକ୍ଷରେ ସର୍ବଭାରତୀୟ ସ୍ତରରେ ୨୮.୦୩.୨୦୨୨ରେ ରେକର୍ଡ ହୋଇଥିବା ତଥ୍ୟ ଅନୁଯାୟୀ, ବିରି ଡାଲିର ହାରାହାରୀ ଖୁଚୁରା ଦର କିଲୋ ପ୍ରତି ୧୦୪ ଟଙ୍କା ୩ ପଇସା ରହିଥିଲା, ଯାହାକି ୨୮.୦୩.୨୦୨୧ରେ ରେକର୍ଡ ହୋଇଥିବା ପ୍ରତି କିଲୋଗ୍ରାମ ଖୁଚୁରା ଦର ୧୦୮ ଟଙ୍କା ୨୨ ପଇସା ଠାରୁ ୩.୬୨ ପ୍ରତିଶତ କମ୍।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କରୋନା ସମ୍ପର୍କିତ ସଦ୍ୟତମ ସୂଚନା
ସମଗ୍ର ଦେଶରେ କରୋନା ଟିକାଦାନ କାର୍ଯ୍ୟକ୍ରମ ଅଧୀନରେ ଏପର୍ଯ୍ୟନ୍ତ ୧୭୦.୨୧ କୋଟି ଡୋଜ ଟିକା ଦିଆଯାଇସାରିଲାଣି । ସର୍ବଶେଷ ରିପୋର୍ଟ ଅନୁଯାୟୀ ଦେଶରେ ୯,୯୪,୮୯୧ସକ୍ରିୟ କରୋନା ଆକ୍ରାନ୍ତ ରହିଛନ୍ତି । ଏଥିରୁ ସୁସ୍ଥ ହେଉଥିବା ହାର ୯୧.୪୬ ଶତାଂଶ ଅଛି । ଗତ ୨୪ଘଣ୍ଟା ମଧ୍ୟରେ ୧,୮୦, ୪୫୬ଜଣ ଆରୋଗ୍ୟଲାଭ କରିଛନ୍ତି । ଏହି ସଂଖ୍ୟାକୁ ମିଶାଇ ଏପର୍ଯ୍ୟନ୍ତ ଆରୋଗ୍ୟ ସଂଖ୍ୟା ୪,୦୮, ୪୦, ୬୫୮ରେ ପହଞ୍ଚିଛି । ଗତ ୨୪ଘଣ୍ଟା ମଧ୍ୟରେ ୬୭,୫୯୭ଜଣ ନୂଆ ରୋଗୀ ଚିହ୍ନଟ ହୋଇଛନ୍ତି । ବର୍ତ୍ତମାନ ଦୈନିକ ସଂକ୍ରମଣ ହାର ୫.୨ ଶତାଂଶ ରହିଛି । ସେହିପରି ସପ୍ତାହିକ ସଂକ୍ରମଣ ହାର ୮.୩୦ଶତାଂଶ ରହିଛି । ଏପର୍ଯ୍ୟନ୍ତ ୭୪.୨୯କୋଟି ନମୁନା ପରୀକ୍ଷା ହୋଇସାରିଲାଣି । ଗତ ୨୪ଘଣ୍ଟା ମଧ୍ୟରେ ୧୩, ୪୦, ୪୩୪ ନମୁନା ପରୀକ୍ଷା ହୋଇଛି ।
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଗଣମାଧ୍ୟମର କାର୍ଯ୍ୟକ୍ରମ ପ୍ରସ୍ତୁତି ସଂକ୍ରାନ୍ତ ଏସଓପି ଜାରିକଲା ସୂଚନା ଓ ପ୍ରସାରଣ ମନ୍ତ୍ରଣାଳୟ
ଗଣମାଧ୍ୟମ ଦ୍ଵାରା ପ୍ରସ୍ତୁତ କରାଯାଉଥିବା ବିଭିନ୍ନ କାର୍ଯ୍ୟକ୍ରମ ଦେଶର ଏକ ଗୁରୁତ୍ୱପୂର୍ଣ୍ଣ ଆର୍ଥିକ କାର୍ଯ୍ୟକଳାପ ଭାବେ ବିବେଚନା କରାଯାଇଥାଏ । ଏହା ଦେଶରେ ସାମଗ୍ରିକ ଘରୋଇ ଉତ୍ପାଦନ ବୃଦ୍ଧିରେ ମଧ୍ୟ ଏକ ପ୍ରଧାନ ଭୂମିକା ଗ୍ରହଣ କରିଥାଏ । କୋଭିଡ-19 ବୈଶ୍ଵିକ ମହାମାରୀ କାଳରେ ଗଣମାଧ୍ୟମ ପାଇଁ ପ୍ରସ୍ତୁତ କରୁଥିବା କାର୍ଯ୍ୟକ୍ରମର ଅଂଶୀଦାରମାନେ ଏଦିଗରେ ବିହିତ ପଦକ୍ଷେପ ନେବା ଆବଶ୍ୟକ । ସେଥିପାଇଁ କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରଣାଳୟ ପକ୍ଷରୁ ଏକ ଏସଓପି ଜାରି କରାଯାଇଛି । ସୂଚନା ଓ ପ୍ରସାରଣ ମନ୍ତ୍ରଣାଳୟ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ସହ ସମ୍ପର୍କ କରି ଏନେଇ ଏକ ଏସଓପି ଜାରି କରିଛି । ଆଜି  ନୂଆଦିଲ୍ଲୀଠାରେ କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ ଶ୍ରୀ ପ୍ରକାଶ ଜାଭଡେକର ଏହି ଏସଓପି ଜାରି କରିଛନ୍ତି । ଏହାର ମୁଖ୍ୟ ନିୟମାବଳୀଗୁଡିକ ମଧ୍ୟରେ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଜାରି ହୋଇଥିବା ଅଦରକାରୀ କାର୍ଯ୍ୟକଳାପକୁ ଆବଦ୍ଧାଞ୍ଚଳରେ ଅନୁମତି ପ୍ରଦାନ କରାଯିବ ନାହିଁ । ସେଗୁଡିକ ହେଲା କୋଭିଡ-19 ଲକ୍ଷଣ ଥିବା କର୍ମଚାରୀମାନଙ୍କୁ ଅଧିକ ସାବଧାନତା ରକ୍ଷା କରିବାକୁ ପଡିବ । ମାସ୍କ କିମ୍ବା ମୁହଁ ଘୋଡାଇବା ସହ ବାରମ୍ବାର ହାତ ଧୋଇବା, କାର୍ଯ୍ୟସ୍ଥଳୀରେ ହେଣ୍ଡ ସାନିଟାଇଜର ରଖିବା ଓ କାର୍ଯ୍ୟକ୍ରମ ପ୍ରସ୍ତୁତି କାଳରେ ଶ୍ଵାସକ୍ରିୟା ଜନିତ ସମସ୍ୟା ଉପରେ ଅଧିକ ଧ୍ୟାନଦେବା ଅନ୍ତର୍ଭୁକ୍ତ ।
ମନ୍ତ୍ରଣାଳୟ ପକ୍ଷରୁ ବିଜ୍ଞାପିତ ହୋଇଥିବା ଆନ୍ତର୍ଜାତିକ ନିୟମାବଳୀକୁ ବିଚାରକୁ ନେଇ ଏକ ସାଧାରଣ ଏସଓପି ମଧ୍ୟ ଜାରି କରାଯାଇଛି । ଏଥିରେ ସାମାଜିକ ଦୂରତ୍ଵ, ସୁଟିଙ୍ଗ ହେଉଥିବା ଅଞ୍ଚଳରେ ପ୍ରବେଶ ଓ ପ୍ରସ୍ଥାନ କଟକଣା, ସାନିଟାଇଜେସନ, କର୍ମଚାରୀ ସୁରକ୍ଷା, କେନ୍ଦ୍ର ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ ପକ୍ଷରୁ ଜାରି ହୋଇଥିବା ଆବଦ୍ଧାଞ୍ଚଳ ଓ ଏକାନ୍ତବାସ ନିୟମାବଳୀର ପାଳନ ଅନ୍ତର୍ଭୁକ୍ତ । ବିଶେଷ କରି ଆନ୍ତର୍ଜାତିକ ନିୟମାବଳୀ ଅନୁସାରେ ମୁହଁରେ ମାସ୍କ ଲଗାଇବା, ଫଟୋ ଉତ୍ତୋଳନକାରୀ ଓ ତତଜନିତ କର୍ମଚାରୀଙ୍କ ପାଇଁ ବାଧ୍ୟତାମୂଳକ କରାଯାଇଛି । ତେବେ କ୍ୟାମେରାକୁ ସାମନା କରୁଥିବା ଅଭିନେତାଙ୍କ ପାଇଁ ବାଧ୍ୟତାମୂଳକ ନୁହେଁ । ଗଣମାଧ୍ୟମ ପାଇଁ କାର୍ଯ୍ୟକ୍ରମ ପ୍ରସ୍ତୁତ କରିବା ବେଳେ ଏହି ନିୟମାବଳୀ ଓ ଏସଓପିକୁ ସମସ୍ତ ରାଜ୍ୟ ଓ କାର୍ଯ୍ୟକ୍ରମ ପ୍ରସ୍ତୁତକାରୀ ଅବଲମ୍ବନ କରିବେ ।
ଏହି ନିୟମାବଳୀକୁ ଜାରି କରି ମନ୍ତ୍ରୀ ଶ୍ରୀ ଜାଭଡେକର କହିଛନ୍ତି ଯେ, ଏହି ଏସଓପି ଆନ୍ତର୍ଜାତିକ ନିୟମ ଢାଞ୍ଚାରେ ପ୍ରସ୍ତୁତୁ କରାଯାଇଛି । ଗତ 6 ମାସ ଧରି କରୋନା ଯୋଗୁଁ କ୍ଷତିଗ୍ରସ୍ତ ହୋଇଥିବା ଏହି ଶିଳ୍ପ ଏହାଦ୍ଵାରା ବିଶେଷ ଉପକୃତ ହେବ । ଏହା ଟେଲିଭିଜନ କ୍ଷେତ୍ରରେ ଅଧିକରୁ ଅଧିକ ଲୋକଙ୍କୁ ନିଯୁକ୍ତି ସୁଯୋଗ ଦେବା ସହ ଅର୍ଥନିତୀକୁ ମଧ୍ୟ ସୁଦୃଢ କରିପାରିବ । ସମସ୍ତ ରାଜ୍ୟ ଏହି ଏସଓପିକୁ ଗ୍ରହଣ କରିବା ସହ ଲାଗୁ କରିବେ ବୋଲି ସେ ଆଶା ପ୍ରକାଶ କରିଛନ୍ତି । ଏସଓପି ସମ୍ପର୍କିତ ସବିଶେଷ ତଥ୍ୟ ନିମ୍ନ ଲିଙ୍କରେ ପାଇପାରିବେ ।
https://mib.gov.in/sites/default/files/SOP%20on%20Media%20Production%2021%20Aug%202020%20%281%29.pdf
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ଦୈନିକ ସଂକ୍ରମଣ ହ୍ରାସ ପାଇଚାଲିଛି ଏବଂ ଗତ ୨୪ ଘଣ୍ଟାରେ ରହିଛି ୧.୫୨ ଲକ୍ଷ
ଦୈନିକ ନୂଆ ସଂକ୍ରମଣ ୫୦ ଦିନରେ ସର୍ବନିମ୍ନ
ଗତ ୨୪ ଘଣ୍ଟାରେ ସକ୍ରିୟ କରୋନା ମାମଲାରେ ୮୮,୪୧୬ ହ୍ରାସ ହୋଇ ମୋଟ ସକ୍ରି୍ରୟ ମାମଲା ୨୦,୨୬,୦୯୨କୁ ହ୍ରାସ
କ୍ରମାାଗତ ୧୮ ଦିନ ଧରି ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ସଂକ୍ରମଣକୁ ପଛରେ ପକାଇଛି
ସୁସ୍ଥତା ହାର ପୁଣି ୯୧.୬୦%କୁ ବୃଦ୍ଧି
ଦୈନିକ ପଜିଟିଭିଟି ହାର ୯.୦୭% ରହିଛି, କ୍ରମାାଗତ ୭ ଦିନ ଧରି ଏହା ୧୦% ତଳେ ରହିଛି
ଟେଷ୍ଟିଂ କ୍ଷମତା ବୃଦ୍ଧି ପାଇଛି ଏବଂ ମୋଟ ୩୪.୪୮ କୋଟି ଟେଷ୍ଟ ହୋଇଛି
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ମୋଟ ୨୧.୩ କୋଟି ଡୋଜରୁ ଅଧିକ ଟିକା ଦିଆଯାଇଛି
ଦେଶରେ ଦୈନିକ କରୋନା ସଂକ୍ରମଣ କ୍ରମାଗତ ଭାବେ ହ୍ରାସ ପାଇ ଚାଲିଛି ଏବଂ ୫୦ ଦିନ ମଧ୍ୟରେ ସର୍ବନିମ୍ନ ୧.୫୨ ଲକ୍ଷ ନୂଆ ମାମଲା ଚିହ୍ନଟ ହୋଇଛି ।
ଦେଶରେ କ୍ରମାଗତ ଚତୁର୍ଥ ଦିନରେ ଦୈନିକ ସଂକ୍ରମଣ ୨ ଲକ୍ଷ ତଳେ ରହିଛି ।
ଗତ ୨୪ ଘଣ୍ଟା ମଧ୍ୟରେ ୧,୫୨,୭୩୪ ନୂଆ କରୋନା ମାମଲା ଚିହ୍ନଟ ହୋଇଛି ।
ସକ୍ରିୟ କରୋନା ମାମଲା ଦେଶରେ କ୍ରମାଗତ ଭାବେ ହ୍ରାସ ପାଉଛି । ସକ୍ରିୟ କରୋନା ମାମଲା ଆଜି ହ୍ରାସ ପାଇ ୨୦,୨୬,୦୯୨ ରହିଛି ।
ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ୮୮,୪୧୬ ହ୍ରାସ ପାଇଛି ଏବଂ ଦେଶର ମୋଟ ପଜିଟିଭ ମାମଲାର ୭.୨୨% ରହିଛି ସକ୍ରିୟ ମାମଲା ।
କ୍ରମାଗତ ୧୮ ଦିନରେ ଦୈନିକ କରୋନାରୁ ସୁସ୍ଥଙ୍କ ସଂଖ୍ୟା ଦୈନିକ ସଂକ୍ରମଣକୁ ପଛରେ ପକାଇଛି । ଗତ ୨୪ ଘଣ୍ଟା ମଧ୍ୟରେ ଦେଶରେ ୨,୩୮,୦୨୨ ଜଣ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ଦୈନିକ ସଂକ୍ରମଣ ତୁଳନାରେ ୮୫,୨୮୮ ଜଣ ଅଧିକ ସୁସ୍ଥ ହୋଇଛନ୍ତି ।
ଦେଶରେ କରୋନା ମହାମାରୀ ଆରମ୍ଭ ହେବା ପରଠାରୁ କୋଭିଡ-୧୯ରୁ ଏ ପର୍ଯ୍ୟନ୍ତ ୨,୫୬,୯୨,୩୪୨ ଜଣ ସୁସ୍ଥ ହୋଇଛନ୍ତି । ଗତ ୨୪ ଘଣ୍ଟା ମଧ୍ୟରେ ୨,୩୮,୦୨୨ ଜଣ ସୁସ୍ଥ ହୋଇଛନ୍ତି । ଏହା ଫଳରେ ଦେଶରେ ସୁସ୍ଥତା ହାର ଏବେ ରହିଛି ୯୧.୬୦% ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୧୬,୮୩,୧୩୫ ହୋଇଥିବା ବେଳେ ଭାରତରେ ମୋଟ ୩୪.୪୮ କୋଟି ଟେଷ୍ଟ ହୋଇଛି ।
ଦେଶରେ ଟେଷ୍ଟିଂ ବୃଦ୍ଧି ପାଇଥିବା ବେଳେ ସାପ୍ତାହିକ ପଜିଟିଭିିଟି ହାର କ୍ରମାଗତ ହ୍ରାସ ପାଉଥିବା ପରିଲକ୍ଷିତ ହୋଇଛି । ଏବେ ସାପ୍ତାହିକ ପଜିଟିଭିଟି ହାର ୯.୦୪% ରହିଛି । ଦୈନିକ ପଜିଟିଭିଟି ହାର ମଧ୍ୟ ହ୍ରାସ ପାଇ ଆଜି ୯.୦୭% ରହିଛି । କ୍ରମାଗତ ସପ୍ତମ ଦିନରେ ଏହା ୧୦% ତଳେ ରହିଛି ।
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ଏ ପର୍ଯ୍ୟନ୍ତ ୨୧.୩୧ କୋଟି ଡୋଜରୁ ଅଧିକ ଟିକା ଦିଆଯାଇପାରିଛି ।
ଆଜି ସକାଳ ୭ଟା ସୁଦ୍ଧା ୩୦,୨୮,୨୯୫ ସେସନରେ ମୋଟ ୨୧,୩୧,୫୪,୧୨୯ ଡୋଜ୍ ଟିକା ଦିଆଯାଇଛି ।
|
|
HCWs
|
|
1st Dose
|
|
98,67,310
|
|
2nd Dose
|
|
67,76,644
|
|
FLWs
|
|
1st Dose
|
|
1,55,92,325
|
|
2nd Dose
|
|
84,97,120
|
|
Age Group 18-44 years
|
|
1st Dose
|
|
1,89,64,595
|
|
2nd Dose
|
|
10,058
|
|
Age Group 45 to 60 years
|
|
1st Dose
|
|
6,56,60,693
|
|
2nd Dose
|
|
1,05,74,441
|
|
Over 60 years
|
|
1st Dose
|
|
5,85,28,448
|
|
2nd Dose
|
|
1,86,82,495
|
|
Total
|
|
21,31,54,129
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସାଂସଦ ତଥା ପୂର୍ବତନ ମନ୍ତ୍ରୀ ଶ୍ରୀ ରତନ ଲାଲ କଟାରିଆଙ୍କ ପରଲୋକରେ ପ୍ରଧାନମନ୍ତ୍ରୀଙ୍କ ଶୋକ
ସାଂସଦ ତଥା ପୂର୍ବତନ ମନ୍ତ୍ରୀ ଶ୍ରୀ ରତନ ଲାଲ କଟାରିଆଙ୍କ ପରଲୋକରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
ସାଂସଦ ତଥା ପୂର୍ବତନ ମନ୍ତ୍ରୀ ଶ୍ରୀ ରତନ ଲାଲ କଟାରିଆଙ୍କ ପରଲୋକରେ ଅତ୍ୟନ୍ତ ଦୁଃଖିତ । ଜନସେବା ଏବଂ ସାମାଜିକ ନ୍ୟାୟରେ ତାଙ୍କ ଗୁରୁତ୍ୱପୂର୍ଣ୍ଣ ଯୋଗଦାନ ପାଇଁ ତାଙ୍କୁ ମନେ ରଖାଯିବ । ସେ ହରିୟାଣାରେ ବିଜେପିକୁ ମଜଭୁତ କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲେ । ତାଙ୍କ ପରିବାର ଓ ସମର୍ଥକଙ୍କ ପ୍ରତି ସମବେଦନା । ଓମ୍ ଶାନ୍ତି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ପଞ୍ଜାବର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ ପ୍ରକାଶ ସିଂହ ବାଦଲଙ୍କୁ ତାଙ୍କ ଜନ୍ମଦିନରେ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପଞ୍ଜାବର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ ପ୍ରକାଶ ସିଂହ ବାଦଲ ଜୀଙ୍କୁ ତାଙ୍କ ଜନ୍ମଦିନରେ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତର ଅନ୍ୟତମ ସମ୍ମାନିତ ରାଜନେତା ଶ୍ରୀ ପ୍ରକାଶ ସିଂହ ବାଦଲ ଜୀଙ୍କୁ ଜନ୍ମଦିନର ଶୁଭେଚ୍ଛା । ସେ ପଞ୍ଜାବର ଅଗ୍ରଗତି ପାଇଁ ବିଶେଷ କରି ସମାଜର ଦୁର୍ବଳ ବର୍ଗଙ୍କ ପାଇଁ ବହୁତ ପରିଶ୍ରମ କରିଛନ୍ତି । ତାଙ୍କର ଦୀର୍ଘ ଏବଂ ସୁସ୍ଥ ଜୀବନ ପାଇଁ ମୁଁ ପ୍ରାର୍ଥନା କରୁଛି ।”
HS
(